***Előterjesztés Zalacsány Község Önkormányzata Képviselő-testületének 2019. 07.24.-i ülésére***

**Tárgy: Az önkormányzat szervezeti és működési szabályzata módosításának indokolása és hatásvizsgálata**

**Tisztelt Képviselő-testület!**

Az előterjesztéshez mellékelt Zala Megyei Kormányhivatal ZA/030/01125-1/2019. sz. és ZA/030/1266-1/2019. sz. szakmai segítségnyújtásban foglaltak alapján szükségessé vált-különös tekintettel az októberi önkormányzati választásra- a szervezeti és működési szabályzat átfogó felülvizsgálata. Az alábbi módosításokat szükséges a rendeletben átvezetni:

1. § : a szakmai állásfoglalásban foglaltak szerint a bevezető részben a Mötv. és az Alaptörvény megfelelő pontjait át kell vezetni.

2§ : A jegyző helyettesítésének sorrendjét aktualizálni szükséges.

3§ : Az SZMSZ-ben rendelkezni kell a határozatképtelenség vagy döntésképtelenség eseteire vonatkozóan, az át nem ruházható hatáskörök kivételével a polgármester a döntést meghozhatja. Ennek jellemzően a működésképtelen képviselő-testületek esetében van jelentősége, de a Mötv. előírása alapján szabályozni szükséges, így az önkormányzat alapvető működése biztosítható ilyen esetben is.

4 § : Az aljegyzői státusz megszűnt, ennek kivezetése szükséges a rendeletből.

Javasolom a Képviselő-testületnek a rendelet megalkotását. A rendelet alkotásához minősített többség szükséges.

**Zalacsány Község Önkormányzata Képviselő-testületének a szervezeti és működési szabályzatáról szóló 14/2014.(XI.24.) önkormányzati rendelete módosításáról**

* társadalmi kihatásai: nincs
* gazdasági kihatásai: nincs
* költségvetési kihatásai: nincs
* környezeti következményei: nincsenek
* egészségügyi következményei: nincsenek
* adminisztratív terheket befolyásoló hatásai: nincs
* megalkotásának szükségessége: Mötv. alapján törvényi kötelem
* megalkotása elmaradásának várható következményei: törvényességi észrevétel
* alkalmazásához szükséges személyi, szervezeti, tárgyi és pénzügyi feltételek: a hivatalban dolgozók foglalkoztatása révén a személyi feltételek jelenleg biztosítottak, szervezeti változást, tárgyi feltételeket nem igényel

Lehetséges döntési alternatívák és az azokhoz kapcsolódó előnyök és hátrányok:

1. A képviselő-testület egyetért az előzetes hatásvizsgálatban foglaltakkal.

Kérem a Tisztelt Képviselő-testületet, hogy a Jat. 17. §-a szerint az előzetes hatásvizsgálatra vonatkozó tájékoztatást szíveskedjenek megtárgyalni és a rendeletet megalkotni.

Zalacsány, 2019. július 19. Nagy Lászlóné

 Polgármester